./data/phi0914/phi00145/phi0914.phi00145.perseus-lat1.xml
is magno comitatu urbem ingressus ad forum a porta tribunalque Q Cassi praetoris perrexit concursuque undique facto				deos,  qui urbem Romam incolerent, senatumque et				populum Romanum salutatum se dixit venisse et gratulatum, quod Persea Gentiumque				reges vicissent Macedonibusque et Illyriis in dicionem redactis auxissent imperium 					 cum praetor senatum ei, si velit, eo die				daturum dixisset, biduum petiit, quo templa deum urbemque et hospites amicosque				viseret  				datus, qui circumduceret eum, L  Cornelius Scipio quaestor,				qui et Capuam ei obviam  missus fuerat, et				aedes, quae ipsum comitesque eius benigne reciperent, conductae   tertio post die senatum adiit; gratulatus victoriam est;				merita sua in eo bello commemoravit; petiit, ut votum sibi solvere, Romae in				Capitolio decem maiores hostias et Praeneste unam Fortunae, liceret —  ea vota pro victoria populi Romani esse —, et ut societas				secum renovaretur agerque sibi de rege Antiocho captus, quem nulli datum a populo Romano Galli possiderent, daretur  filium postremo				Nicomedem senatui commendavit  omnium, qui in Macedonia imperatores fuerant, favore				est adiutus   itaque cetera, quae petebat,				concessa; de agro responsum est, legatos ad rem inspiciendam missuros; si is ager populi Romani fuisset nec cuiquam datus esset,				dignissimum eo dono Prusiam habituros esse,  si autem Antiochi non fuisse et eo ne				populi quidem Romani factum appareret aut datum Gallis esse, ignoscere Prusiam debere, si ex nullius iniuria				quicquam ei datum vellet populus Romanus   ne cui				detur quidem, gratum esse donum posse, quod eum, qui det, ubi vellet, ablaturum esse				sciat   filii Nicomedis commendationem accipere 				quanta cura regum amicorum liberos tueatur populus Romanus, documento Ptolemaeum,				Aegypti regem, esse   cum hoc responso Prusia est				dimissus  munera ei ex  sestertiis iussa dari et vasorum argenteorum pondo				quinquaginta   et filio regis Nicomedi ex ea summa				munera dari censuerunt, ex qua Masgabae, filio regis Masinissae, data essent; et ut				victimae aliaque, quae ad sacrificium pertinerent, seu Romae seu Praeneste immolare				vellet, regi ex publico sicut magistratibus Romanis praeberentur,  et ut ex classe, quae Brundisi esset, naves longae				viginti adsignarentur, quibus uteretur  donec ad classem dono datam ei rex				pervenisset, L CorneliusScipio ne ab eo abscederet sumptumque				ipsi  et comitibus praeberet, donec navem				conscendisset   mire laetum ea benignitate in se				populi Romani regem fuisse ferunt; munera sibi ipsi emi non sisse, filium iussisse				donum populi Romani accipere   haec de Prusia				nostri scriptores  Polybius eum regem indignum maiestate nominis tanti tradit;				pilleatum, capite raso, obviam ire legatis solitum				libertumque se populi Romani ferre:  ideo insignia ordinis eius gerere; Romae				quoque, cum veniret in curiam, summisisse se et osculo limen curiae contigisse et				deos servatores suos senatum appellasse aliamque orationem non tam honorificam				audientibus quam sibi deformem habuisse  				moratus circa urbem triginta haud amplius dies in regnum est profectus   actumque in Asia bellum